CELEX: 22019D2133
Language: hr
Date: 2019-03-29 00:00:00
Title: Odluka Zajedničkog odbora EGP-a br. 79/2019 od 29. ožujka 2019. o izmjeni Priloga IX. (Financijske usluge) Sporazumu o EGP-u [2019/2133]

12.12.2019   
               
               
                  HR
               
               
                  Službeni list Europske unije
               
               
                  L 321/170
               
            
         ODLUKA ZAJEDNIČKOG ODBORA EGP-a br. 79/2019
         od 29. ožujka 2019.
         o izmjeni Priloga IX. (Financijske usluge) Sporazumu o EGP-u [2019/2133]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), kako je ispravljena u SL L 208, 2.8.2013., str. 68., SL L 321, 30.11.2013., str. 6. i SL L 20, 25.1.2017., str. 2., treba se uključiti u Sporazum o EGP-u.
                  
               
                     (2)
                  
                  
                     Uredba (EU) 2017/2395 Europskog parlamenta i Vijeća od 12. prosinca 2017. o izmjeni Uredbe (EU) br. 575/2013 u pogledu prijelaznih uređenja za ublažavanje učinka uvođenja MSFI-ja 9 na regulatorni kapital te za tretman velikih izloženosti u slučaju određenih izloženosti javnog sektora koje su nominirane u domaćoj valuti bilo koje države članice (2) treba se uključiti u Sporazum o EGP-u.
                  
               
                     (3)
                  
                  
                     Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (3), kako je ispravljena u SL L 208, 2.8.2013., str. 73. i SL L 20, 25.1.2017., str. 1., treba se uključiti u Sporazum o EGP-u.
                  
               
                     (4)
                  
                  
                     U Uredbi (EU) br. 575/2013 i Direktivi 2013/36/EU upućuje se na „matične institucije iz EU-a”, „matične financijske holdinge iz EU-a” i „matične mješovite financijske holdinge iz EU-a”, koji se u kontekstu Sporazuma o EGP-u shvaćaju kao upućivanja na subjekte koji ispunjavaju odgovarajuće definicije navedene u Uredbi s poslovnim nastanom u ugovornoj stranci EGP-a te koji nisu društva kćeri bilo koje druge institucije osnovane u bilo kojoj drugoj ugovornoj stranci EGP-a.
                  
               
                     (5)
                  
                  
                     Direktivom 2013/36/EU stavljaju se izvan snage direktive 2006/48/EZ (4) i 2006/49/EZ (5) Europskog parlamenta i Vijeća, koje su uključene u Sporazum o EGP-u i koje se stoga trebaju isključiti iz njega.
                  
               
                     (6)
                  
                  
                     Mogućnost neželjenih smanjenja kapitalnih zahtjeva koja proizlazi iz primjene internih modela ograničena je, među ostalim, nacionalnim zakonodavstvom kojim se provodi članak 152. Direktive 2006/48/EZ, koji je do kraja 2017. zamijenjen člankom 500. Uredbe (EU) br. 575/2013. Međutim, još uvijek postoji nekoliko drugih odredbi u Uredbi (EU) br. 575/2013 i Direktivi 2013/36/EU kojima se nadležnim tijelima omogućuje rješavanje istog pitanja, uključujući mogućnost donošenja mjera radi neutraliziranja neželjenih smanjenja u iznosima izloženosti ponderiranih rizikom, vidjeti, primjerice, članak 104. Direktive 2013/36/EU, te nametanje razborite marže konzervativnosti pri kalibraciji internih modela, vidjeti, primjerice, članak 144. Uredbe (EU) br. 575/2013 i članak 101. Direktive 2013/36/EU.
                  
               
                     (7)
                  
                  
                     Prilog IX. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog IX. Sporazumu o EGP-u mijenja se kako slijedi:
            
                        1.
                     
                     
                        tekst točke 14. (Direktiva 2006/48/EZ Europskog parlamenta i Vijeća) zamjenjuje se sljedećim:
                        „32013 R 0036: Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.), kako je ispravljena u SL L 208, 2.8.2013., str. 73. i SL L 20, 25.1.2017., str. 1.
                        Za potrebe ovog Sporazuma odredbe Direktive sadržavaju sljedeće prilagodbe:
                        
                                    (a)
                                 
                                 
                                    neovisno o odredbama Protokola 1 uz ovaj Sporazum, i ako nije drukčije predviđeno ovim Sporazumom, pojmovi „država članica/države članice” i „nadležna tijela” tumače se tako da uključuju, uz njihovo značenje iz Direktive, države EFTA-e odnosno njihova nadležna tijela;
                                 
                              
                                    (b)
                                 
                                 
                                    upućivanja na pojam „središnje banke ESSB-a” ili na „središnje banke” tumače se tako da uključuju, uz njihovo značenje iz Direktive, središnje banke država EFTA-e;
                                 
                              
                                    (c)
                                 
                                 
                                    upućivanja na druge akte u Direktivi primjenjuju se u opsegu i obliku u kojem su ti akti uključeni u ovaj Sporazum;
                                 
                              
                                    (d)
                                 
                                 
                                    upućivanja na ovlasti EBA-e na temelju članka 19. Uredbe (EU) br. 1093/2010 Europskog parlamenta i Vijeća u Direktivi tumače se, u slučajevima predviđenima u točki 31.g ovog Priloga i u skladu s njom, kao upućivanja na ovlasti Nadzornog tijela EFTA-e kad je riječ o državama EFTA-e;
                                 
                              
                                    (e)
                                 
                                 
                                    u članku 2. stavku 5. umeće se sljedeća točka:
                                    
                                                „(11.a)
                                             
                                             
                                                u Islandu: na „Byggðastofnun”, „Íbúðalánasjóður” i „Lánasjóður sveitarfélaga ohf.”;”;
                                             
                                          
                              
                                    (f)
                                 
                                 
                                    u članku 6. točki (a) dodaje se sljedeći podstavak:
                                    „Nadležna tijela država EFTA-e surađuju s povjerenjem i potpunim međusobnim poštovanjem, posebno kad je riječ o osiguranju protoka primjerenih i pouzdanih informacija između njih i drugih stranaka u ESFS-u te s Nadzornim tijelom EFTA-e. Nadležna tijela država članica EU-a na isti će način surađivati s nadležnim tijelima država EFTA-e.”;
                                 
                              
                                    (g)
                                 
                                 
                                    članak 47. stavak 3. ne primjenjuje se kad je riječ o državama EFTA-e. Država EFTA-e može, posredstvom sporazuma sklopljenih s jednom trećom zemljom ili više njih dogovoriti primjenu odredbi kojima se osigurava jednak tretman podružnica neke kreditne institucije sa sjedištem u trećoj zemlji na području te države EFTA-e.
                                    Ugovorne se stranke, ovisno o slučaju, na temelju članka 47. stavka 3. ili prvog stavka ove točke obavješćuju i savjetuju prije sklapanja sporazuma s trećim zemljama.
                                    Uvijek kada Europska unija pregovara s jednom trećom zemljom ili više njih o sklapanju sporazuma na temelju članka 47. stavka 3., a takav se sporazum odnosi na osiguravanje nacionalnog tretmana i učinkovitog pristupa tržištu onih podružnica kreditnih institucija sa sjedištem u državi članici Europske unije u dotičnim trećim zemljama, Europska unija pokušava postići jednak tretman za podružnice kreditnih institucija sa sjedištem u državi EFTA-e;
                                 
                              
                                    (h)
                                 
                                 
                                    članak 48. ne primjenjuje se. Ako država EFTA-e sklopi sporazum s jednom trećom zemljom ili više njih o načinu obavljanja nadzora na konsolidiranoj osnovi nad institucijama čija matična društva imaju svoja sjedišta u trećim zemljama i institucijama koje se nalaze u trećim zemljama, čija matična društva, bez obzira na to jesu li institucije, financijski holdinzi ili mješoviti financijski holdinzi, imaju svoje sjedište u toj državi EFTA-e, tim sporazumom nastojat će se osigurati da EBA može od nadležnih tijela te države EFTA-e dobiti informacije koje su ona primila od nacionalnih nadležnih tijela trećih zemalja u skladu s člankom 35. Uredbe (EU) br. 1093/2010;
                                 
                              
                                    (i)
                                 
                                 
                                    u članku 53. stavku 2. ispred riječi „u skladu s ovom Direktivom” umeću se riječi „ili, ovisno o slučaju, Nadzornom tijelu EFTA-e”;
                                 
                              
                                    (j)
                                 
                                 
                                    u članku 58. stavku 1. točki (d) iza riječi „ESMA-om” umeću se riječi „ili, ovisno o slučaju, Nadzornom tijelu EFTA-e”;
                                 
                              
                                    (k)
                                 
                                 
                                    u članku 89. stavku 5. riječi „budući zakonodavni akti Unije propišu opširnije obveze objave od obveza objave” zamjenjuju se riječima „se budućim zakonodavnim aktima primjenjivima u skladu sa Sporazumom o EGP-u propišu opširnije obveze objave od obveza objave”;
                                 
                              
                                    (l)
                                 
                                 
                                    u članku 114. stavku 1., kad je riječ o Lihtenštajnu, riječi „središnja banka ESSB-a” zamjenjuju se riječima „nadležno tijelo”;
                                 
                              
                                    (m)
                                 
                                 
                                    u članku 117. stavku 1. drugom podstavku iza riječi „EBA-om” umeću se riječi „ili, ovisno o slučaju, Nadzornim tijelom EFTA-e”;
                                 
                              
                                    (n)
                                 
                                 
                                    u članku 133. stavcima 14. i 15. iza riječi „Komisija”, odnosno „Komisiju” umeću se riječi „ili, kad je riječ o državama EFTA-e, Stalni odbor država EFTA-e”, iza riječi „Komisije” umeću se riječi „ili, kad je riječ o državama EFTA-e, Stalnog odbora država EFTA-e”, a iza riječi „Komisiji” umeću se riječi „ili, kad je riječ o državama EFTA-e, Stalnom odboru država EFTA-e”;
                                 
                              
                                    (o)
                                 
                                 
                                    u članku 151. stavku 1., kad je riječ o državama EFTA-e, riječi „u skladu s delegiranim aktom donesenim” zamjenjuju se riječima „u skladu s Odlukom Zajedničkog odbora EGP-a koja sadržava delegirani akt donesen”.”;
                                 
                              
                  
                        2.
                     
                     
                        iza točke 14. (Direktiva 2013/36/EU Europskog parlamenta i Vijeća) umeće se sljedeće:
                        
                                    „14.a
                                 
                                 
                                    
                                       32013 R 0575: Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.), kako je ispravljena u SL L 208, 2.8.2013., str. 68., SL L 321, 30.11.2013., str. 6. i SL L 20, 25.1.2017., str. 2., kako je izmijenjena:
                                    
                                                —
                                             
                                             
                                                
                                                   32017 R 2395: Uredbom (EU) 2017/2395 Europskog parlamenta i Vijeća od 12. prosinca 2017. (SL L 345, 27.12.2017., str. 27.).
                                             
                                          Za potrebe ovog Sporazuma odredbe Uredbe sadržavaju sljedeće prilagodbe:
                                    
                                                (a)
                                             
                                             
                                                neovisno o odredbama Protokola 1 uz ovaj Sporazum, i ako nije drukčije predviđeno ovim Sporazumom, pojmovi „država članica/države članice” i „nadležna tijela” tumače se tako da uključuju, uz njihovo značenje iz Uredbe, države EFTA-e odnosno njihova nadležna tijela;
                                             
                                          
                                                (b)
                                             
                                             
                                                upućivanja na pojam „središnje banke ESSB-a” ili na „središnje banke” tumače se tako da uključuju, uz njihovo značenje iz Uredbe, središnje banke država EFTA-e;
                                             
                                          
                                                (c)
                                             
                                             
                                                upućivanja na druge akte u Uredbi primjenjuju se u opsegu i obliku u kojem su ti akti uključeni u ovaj Sporazum;
                                             
                                          
                                                (d)
                                             
                                             
                                                upućivanja na ovlasti EBA-e na temelju članka 19. Uredbe (EU) br. 1093/2010 Europskog parlamenta i Vijeća u Uredbi tumače se, u slučajevima predviđenima u točki 31.g ovog Priloga i u skladu s njom, kao upućivanja na ovlasti Nadzornog tijela EFTA-e kad je riječ o državama EFTA-e;
                                             
                                          
                                                (e)
                                             
                                             
                                                u članku 4. stavku 1. točki 75. ispred riječi „Švedskoj” umeću se riječi „Norveškoj i”;
                                             
                                          
                                                (f)
                                             
                                             
                                                u članku 31. stavku 1. točki (b), kad je riječ o državama EFTA-e, riječ „Komisija” glasi „Nadzorno tijelo EFTA-e”;
                                             
                                          
                                                (g)
                                             
                                             
                                                u članku 80. stavcima 1. i 2. iza riječi „Komisija”, odnosno „Komisiju” umeću se riječi „ili, ako je riječ o državi EFTA-e, Nadzorno tijelo EFTA-e”;
                                             
                                          
                                                (h)
                                             
                                             
                                                u članku 329. stavku 4., članku 344. stavku 2., članku 352. stavku 6., članku 358. stavku 4. i članku 416. stavku 5., kad je riječ o državama EFTA-e, riječi „stupanja na snagu tehničkih standarda” zamjenjuju se riječima „stupanja na snagu odluka Zajedničkog odbora EGP-a koje sadržavaju tehničke standarde”;
                                             
                                          
                                                (i)
                                             
                                             
                                                u članku 395.:
                                                
                                                            i.
                                                         
                                                         
                                                            u stavcima 7. i 8., kad je riječ o državama EFTA-e, riječ „Vijeće” ne primjenjuje se;
                                                         
                                                      
                                                            ii.
                                                         
                                                         
                                                            kad je riječ o državama EFTA-e, stavak 8. prvi podstavak glasi kako slijedi:
                                                            „Ovlast za donošenje odluke o prihvaćanju ili odbijanju predložene nacionalne mjere iz stavka 7. prenosi se Stalnom odboru država EFTA-e.”;
                                                         
                                                      
                                                            iii.
                                                         
                                                         
                                                            stavak 8. drugi podstavak prva rečenica zamjenjuje se sljedećim:
                                                            „U roku od mjesec dana od primitka obavijesti iz stavka 7. EBA daje svoje mišljenje o točkama navedenima u tom stavku Vijeću, Komisiji i dotičnoj državi članici ili, ako se mišljenje odnosi na nacionalne mjere koje je predložila država EFTA-e, Stalnom odboru država EFTA-e i dotičnoj državi EFTA-e.”;
                                                         
                                                      
                                          
                                                (j)
                                             
                                             
                                                u članku 458.:
                                                
                                                            i.
                                                         
                                                         
                                                            kad je riječ o državama EFTA-e, stavak 2. prvi podstavak glasi kako slijedi:
                                                            „Ako tijelo određeno u skladu sa stavkom 1. utvrdi promjene u intenzitetu makrobonitetnog ili sistemskog rizika u financijskom sustavu koje bi mogle imati ozbiljne negativne posljedice za financijski sustav i realno gospodarstvo u određenoj državi EFTA-e i za koje to tijelo smatra da bi na njih trebalo reagirati strožim nacionalnim mjerama, obavješćuje Stalni odbor država EFTA-e, Nadzorno tijelo EFTA-e, ESRB i EBA-u o toj činjenici i podnosi odgovarajuće kvantitativne ili kvalitativne dokaze o sljedećem:”
                                                         
                                                      
                                                            ii.
                                                         
                                                         
                                                            kad je riječ o državama EFTA-e, stavak 4. prvi podstavak glasi kako slijedi:
                                                            „Stalni odbor država EFTA-e ovlašten je, na prijedlog Nadzornog tijela EFTA-e, donijeti provedbeni akt za odbacivanje nacrta nacionalnih mjera iz stavka 2. točke (d).”;
                                                         
                                                      
                                                            iii.
                                                         
                                                         
                                                            u stavku 4. drugom podstavku dodaje se sljedeće:
                                                            „Ako se njihova mišljenja odnose na nacrte nacionalnih mjera države EFTA-e, ESRB i EBA dostavljaju svoja mišljenja Stalnom odboru država EFTA-e, Nadzornom tijelu EFTA-e i dotičnoj državi EFTA-e.”;
                                                         
                                                      
                                                            iv.
                                                         
                                                         
                                                            kad je riječ o državama EFTA-e, stavak 4. od trećeg do osmog podstavka glasi kako slijedi:
                                                            „Posebno uzimajući u obzir mišljenja iz drugog podstavka i ako postoje robusni, čvrsti i detaljni dokazi da će ta mjera imati negativan utjecaj na unutarnje tržište koji je veći od koristi za financijsku stabilnost u smislu smanjenja utvrđenog makrobonitetnog ili sistemskog rizika, Nadzorno tijelo EFTA-e može, u roku od mjesec dana, predložiti Stalnom odboru država EFTA-e odbacivanje nacrta nacionalnih mjera.
                                                            U nedostatku prijedloga Nadzornog tijela EFTA-e tijekom tog razdoblja od mjesec dana, ta država EFTA-e može odmah donijeti nacrt nacionalnih mjera za razdoblje do dvije godine ili dok makrobonitetni ili sistemski rizik prestane postojati, ako se to dogodi ranije.
                                                            Stalni odbor država EFTA-e odlučuje o prijedlogu Nadzornog tijela EFTA-e u roku od mjesec dana nakon primitka prijedloga i navodi svoje razloge za odbijanje ili neodbijanje nacrta nacionalnih mjera.
                                                            Stalni odbor država EFTA-e može odbaciti nacrt nacionalnih mjera samo ako smatra da nije ispunjen jedan ili više sljedećih uvjeta:
                                                            
                                                                        (a)
                                                                     
                                                                     
                                                                        promjene u intenzitetu makrobonitetnog ili sistemskog rizika takve su prirode da čine rizik za financijsku stabilnost na nacionalnoj razini;
                                                                     
                                                                  
                                                                        (b)
                                                                     
                                                                     
                                                                        članci 124. i 164. ove Uredbe i članci 101., 103., 104., 105., 133., i 136. Direktive 2013/36/EU nisu adekvatni za rješavanje pitanja utvrđenog makrobonitetnog ili sistemskog rizika, uzimajući u obzir relativnu učinkovitost tih mjera;
                                                                     
                                                                  
                                                                        (c)
                                                                     
                                                                     
                                                                        nacionalne mjere iz nacrta prikladnije su za rješavanje pitanja utvrđenog makrobonitetnog ili sistemskog rizika i ne dovode do nerazmjernih negativnih učinaka na cijeli financijski sustav ili na dijelove financijskog sustava u drugim ugovornim strankama ili u EGP-u kao cjelini koji stvaraju zapreku funkcioniranju unutarnjeg tržišta;
                                                                     
                                                                  
                                                                        (d)
                                                                     
                                                                     
                                                                        navedeno se pitanje odnosi samo na jednu državu EFTA-e; i
                                                                     
                                                                  
                                                                        (e)
                                                                     
                                                                     
                                                                        druge mjere iz ove Uredbe ili iz Direktive 2013/36/EU za rješavanje pitanja tih rizika nisu se još primjenjivale.
                                                                     
                                                                  Pri donošenju svoje ocjene, koju temelji na dokazima koje je tijelo određeno u skladu sa stavkom 1. predočilo u skladu sa stavkom 2., Stalni odbor država EFTA-e uzima u obzir mišljenje ESRB-a i EBA-e.
                                                            Ako u roku od mjesec dana nakon primitka prijedloga Nadzornog tijela EFTA-e Stalni odbor država EFTA-e ne donese odluku kojom se odbacuje nacrt nacionalnih mjera, država EFTA-e može donijeti mjere i primijeniti ih za razdoblje od do dvije godine ili dok makrobonitetni ili sistemski rizik prestane postojati, ako se to dogodi ranije.”;
                                                         
                                                      
                                                            v.
                                                         
                                                         
                                                            kad je riječ o državama EFTA-e, stavak 6. glasi kako slijedi:
                                                            „Ako država EFTA-e priznaje mjere utvrđene u skladu s ovim člankom, ona o tome obavješćuje Stalni odbor država EFTA-e, Nadzorno tijelo EFTA-e, EBA-u, ESRB i ugovornu stranku Sporazuma o EGP-u koja je dobila odobrenje za primjenu tih mjera.”
                                                         
                                                      
                                          
                                                (k)
                                             
                                             
                                                u članku 467. stavku 2., kad je riječ o državama EFTA-e, riječi „dok Komisija ne donese uredbu” glase „do stupanja na snagu odluke Zajedničkog odbora EGP-a koja sadržava uredbu donesenu”;
                                             
                                          
                                                (l)
                                             
                                             
                                                u članku 497., kad je riječ o državama EFTA-e:
                                                
                                                            i.
                                                         
                                                         
                                                            u stavcima 1. i 2. riječi „posljednjeg od regulatornih tehničkih standarda navedenih” zamjenjuju se riječima „posljednje odluke Zajedničkog odbora EGP-a koja sadržava regulatorne tehničke standarde navedene”;
                                                         
                                                      
                                                            ii.
                                                         
                                                         
                                                            u stavku 1. riječi „donesene su” glase „primjenjuju se u Sporazumu o EGP-u”.”;
                                                         
                                                      
                                          
                              
                  
                        3.
                     
                     
                        u točki 31.bc (Uredba (EU) br. 648/2012 Europskog parlamenta i Vijeća):
                        
                                    (a)
                                 
                                 
                                    dodaje se sljedeća alineja:
                                    
                                                „—
                                             
                                             
                                                
                                                   32013 R 0575: Uredbom (EU) br. 575/2013 Europskog parlamenta i Vijeća od 26. lipnja 2013. (SL L 176, 27.6.2013., str. 1.), kako je ispravljena u SL L 208, 2.8.2013., str. 68., SL L 321, 30.11.2013., str. 6. i SL L 20, 25.1.2017., str. 2.,”;
                                             
                                          
                              
                                    (b)
                                 
                                 
                                    u prilagodbi (zh) dodaje se sljedeće:
                                    
                                                ”v.
                                             
                                             
                                                u stavku 5.a, kad je riječ o državama EFTA-e, riječi „posljednjeg od regulatornih tehničkih standarda” zamjenjuju se riječima „posljednje odluke Zajedničkog odbora EGP-a koja sadržava regulatorne tehničke standarde navedene”;”
                                             
                                          
                              
                  
                        4.
                     
                     
                        u točki 31.ea (Direktiva 2002/87/EZ Europskog parlamenta i Vijeća) dodaje se sljedeća alineja:
                        
                                    „—
                                 
                                 
                                    
                                       32013 L 0036: Direktivom 2013/36/EU Europskog parlamenta i Vijeća od 26. lipnja 2013. (SL L 176, 27.6.2013., str. 338.), kako je ispravljena u SL L 208, 2.8.2013., str. 73. i SL L 20, 25.1.2017., str. 1.”;
                                 
                              
                  
                        5.
                     
                     
                        briše se tekst točke 31. (Direktiva 2006/49/EZ Europskog parlamenta i Vijeća).
                     
                  
         
            Članak 2.
            Vjerodostojni su tekstovi Uredbe (EU) br. 575/2013, kako je ispravljena u SL L 208, 2.8.2013., str. 68., SL L 321, 30.11.2013., str. 6. i SL L 20, 25.1.2017., str. 2., i Uredbe (EU) 2017/2395 te Direktive 2013/36/EU, kako je ispravljena u SL L 208, 2.8.2013., str. 73. i SL L 20, 25.1.2017., str. 1., na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 30. ožujka 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 29. ožujka 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 176, 27.6.2013., str. 1.
         
            (2)  SL L 345, 27.12.2017., str. 27.
         
            (3)  SL L 176, 27.6.2013., str. 338.
         
            (4)  SL L 177, 30.6.2006., str. 1.
         
            (5)  SL L 177, 30.6.2006., str. 201.
         
            (*1)  Ustavni su zahtjevi navedeni.
      
      
         
            Zajednička izjava ugovornih stranaka
            uz Odluku Zajedničkog odbora EGP-a br. 79/2019 od 29. ožujka 2019. o uključivanju Direktive 2013/36/EU u Sporazum o EGP-u
            Ugovorne stranke sporazumjele su se da se uključivanjem Direktive 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ u Sporazum o EGP-u ne dovode u pitanje nacionalna pravila za opću primjenu koja se odnose na provjere izravnih stranih ulaganja iz sigurnosnih razloga ili za potrebe javnog reda.